LES MÉTAPHORES FILÉES (79) : Tameddit, teffɣent-d wallen-is seg uqerru-s, tiglulin-is seglafent, ammas-is ad yarreẓ akk amzun d aɣzaz n tɣemdin. Allaɣ-is ad yettfuṛu am useksut, ul-is ad t-yali uqellq, limer ittaf ad d-yefferfer seg yedmaren-is. (Page 71) (80) : Azaglu n ddunit d aẓayan. ɣer tiremt kan i nesaram, ɣef tiremt kan i nettazzal. ɣef uɛebbuḍ i nteddu, d netta i ɣ-ittawin anida i s-yehwa : yettgelled fell-aɣ. (Page 70) (81) : Asemmiḍ igezzem am tefrut, ittaweḍ alamma d iɣsan. Mi ten-inul, tufrar cwiṭ rriḥa n lbirra. Iḥulfa Muḥend-Ameẓyan i usemmiḍ mi t-yeṭṭef deg ucebbub, yekcem idmaren-is, yunag armi d iḍarren-is. Limer mačči d tissit i t-yedlen cwiṭ, yili ad yergagi. (Page 226) (82) : Ur zmireɣ ara i tmuɣli-ines. Ma ters-d deg-i, ad yefsi ljehd-iw.Ul-is d azedgan maḍi.